CELEX: 31984R3153
Language: el
Date: 1984-11-12 00:00:00
Title: Κανονισμός (ΕΟΚ) αριθ. 3153/84 του Συμβουλίου της 12ης Νοεμβρίου 1984 για την αύξηση των ποσοτήτων των κοινοτικών δασμολογικών ποσοστώσεων που ανοίχθηκαν για το έτος 1984 για ορισμένες ποιότητες σιδηροχρωμίου της διακρίσεως ex 73.02 Ε Ι του Κοινού Δασμολογίου

Avis juridique important

|

31984R3153

Κανονισμός (ΕΟΚ) αριθ. 3153/84 του Συμβουλίου της 12ης Νοεμβρίου 1984 για την αύξηση των ποσοτήτων των κοινοτικών δασμολογικών ποσοστώσεων που ανοίχθηκαν για το έτος 1984 για ορισμένες ποιότητες σιδηροχρωμίου της διακρίσεως ex 73.02 Ε Ι του Κοινού Δασμολογίου  

Επίσημη Εφημερίδα αριθ. L 296 της 14/11/1984 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 3153/84 ΤΟΥ ΣΥΜΒΟΥΛΙΟΥ  της 12ης Νοεμβρίου 1984  για την αύξηση των ποσοτήτων των κοινοτικών δασμολογικών ποσοστώσεων που ανοίχθηκαν για το έτος 1984 για ορισμένες ποιότητες σιδηροχρωμίου της διακρίσεως ex 73.02 Ε Ι του Κοινού Δασμολογίου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,  την πρόταση της Επιτροπής,  Εκτιμώντας:  ότι, με τους κανονισμούς (ΕΟΚ) αριθ. 3187/83 (1), (ΕΟΚ) αριθ. 1299/84 (2) και (ΕΟΚ) αριθ. 1967/84 (3), το Συμβούλιο άνοιξε για το έτος 1984 και κατένειμε μεταξύ των κρατών μελών κοινοτικές δασμολογικές ποσοστώσεις με δασμό μηδέν για το σιδηροχρώμιο που περιέχει, κατά βάρος, 4 % ή περισσότερο άνθρακα, ή 6 % ή περισσότερο άνθρακα, της διακρίσεως ex 73.02 Ε Ι του Κοινού Δασμολογίου, και ότι οι ποσότητες των ποσοστώσεων αυτών καθορίστηκαν σε 9 000 και 336 000 τόνους, αντίστοιχα·  ότι τα οικονομικά στοιχεία που υπάρχουν σήμερα για την κατανάλωση, την παραγωγή και τις εισαγωγές υπέρ των άλλων προτιμησιακών δασμολογικών καθεστώτων επιτρέπουν να υπολογιστεί ότι οι ανάγκες της Κοινότητας σε εισαγωγές αυτών των προϊόντων από τρίτες χώρες μπορούν να φτάσουν, το τρέχον έτος, σε επίπεδα ανώτερα από τις ποσότητες που καθορίστηκαν με τους προαναφερόμενους κανονισμούς· ότι, για να μην τεθεί σε κίνδυνο η ισορροπία της αγοράς του προϊόντος αυτού και να εξασφαλιστεί παράλληλη εξέλιξη όσον αφορά την απορρόφηση της κοινοτικής παραγωγής και την ικανοποιητική εξασφάλιση του εφοδιασμού των βιομηχανιών που το χρησιμοποιούν, πρέπει οι αυξήσεις των ποσοστώσεων να περιοριστούν σε ποσότητες 2 500 και 38 000 τόνων, αντίστοιχα·  ότι κρίνεται σκόπιμο, τόσο για το σιδηροχρώμιο που περιέχει 4 % ή περισσότερο άνθρακα όσο και για το σιδηροχρώμιο που περιέχει 6 % ή περισσότερο άνθρακα, να μοιραστεί η ποσότητα που θα προκύψει από τις αυξήσεις σε δύο τμήματα, από τα οποία το πρώτο τμήμα θα κατανεμηθεί μεταξύ ορισμένων κρατών μελών ανάλογα με τις προβλεπόμενες ανάγκες τους και το δεύτερο τμήμα θα αποτελέσει κοινοτικό απόθεμα για την κάλυψη ενδεχόμενων πρόσθετων αναγκών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι ποσότητες των κοινοτικών δασμολογικών ποσοστώσεων που ανοίχτηκαν με τους κανονισμούς (ΕΟΚ) αριθ. 3187/83, (ΕΟΚ) αριθ. 1299/84 και (ΕΟΚ) αριθ. 1967/84 για το σιδηροχρώμιο που περιέχει, κατά βάρος, 4 % ή περισσότερο άνθρακα και 6 % περισσότερο άνθρακα, της διακρίσεως ex 73.02 Ε Ι του Κοινού Δασμολγίου, αυξάνονται από 9 000 σε 11 500 τόνους και από 336 000 σε 374 000 τόνους, αντίστοιχα.  Άρθρο 2  1. Ένα πρώτο τμήμα από εκάστη των συμπληρωματικών ποσοτήτων που αναφέρονται στο άρθρο 1, ανερχόμενο σε 2 000 και 35 000 τόνους αντίστοιχα, κατανέμεται ως εξής μεταξύ ορισμένων κρατών μελών:  α) για το σιδηροχρώμιο που περιέχει κατά βάρος 4 % ή περισσότερο άνθρακα:  1.2 //   // (σε τόνους)  // Γαλλία  // 840  // Ηνωμένο Βασίλειο  // 1 160  β) για το σιδηροχρώμιο που περιέχει κατά βάρος 6 % ή περισσότερο άνθρακα:  1.2 //   // (σε τόνους)  // Μπενελούξ  // 833  // Γερμανία  // 833  // Γαλλία  // 16 667  // Ιταλία  // 16 667  2. Τα δεύτερα τμήματα, ανερχόμενα σε 500 και 3 000 τόνους αντίστοιχα, αποτελούν τα αποθέματα. Τα αποθέματα που προβλέπονται στο άρθρο 2 παράγραφος 2 του κανονισμού (ΕΟΚ) αριθ. 3187/83, όπως τροποποιήθηκαν από τους κανονισμούς (ΕΟΚ) αριθ. 1299/84 και (ΕΟΚ) αριθ. 1967/84, αυξάνονται επομένως από 2 000 σε 2 500 τόνους και από 13 000 σε 16 000 τόνους.  Άρθρο 3  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Νοεμβρίου 1984.  Για το Συμβούλιο  Ο Πρόεδρος  P. BARRY  (1) ΕΕ αριθ. L 311 της 12. 11. 1983, σ. 7.  (2) ΕΕ αριθ. L 125 της 12. 5. 1984, σ. 1.  (3) ΕΕ αριθ. L 185 της 12. 7. 1984, σ. 1.